kardosdrur/scandi-wiki huggingface dataset:
Jiao Liuyang

Jiao Liuyang (født 6. august 1991 i Harbin, Heilongjiang, Kina) er en kinesisk svømmer. Hun har vundet en sølvmedalje ved de olympiskelege i Beijing i 2008 og en guldmedalje i London i 2012, begge i 200 meter butterfly.

Eksterne henvisninger 
 

Svømmere fra Kina
Medaljevindere ved sommer-OL 2008
Medaljevindere ved sommer-OL 2012
Olympiske medaljevindere i svømning
Olympiske sølvmedaljevindere fra Kina
Olympiske mestre fra Kina
Verdensmestre i svømning
Deltagere for Kina ved sommer-OL 2008
Deltagere for Kina ved sommer-OL 2012
Svømmere ved sommer-OL 2008
Svømmere ved sommer-OL 2012
Olympiske medaljevindere i badminton
Chan Santokhi

Chandrikapersad Santokhi (født 3. februar 1959), også kendt som Chan Santokhi, er en Surinamsk politiker og tidligere chef for politiet.

I september 2005 blev Santokhi taget i ed som justitsminister på vegne af Progressive Partis Gruppe.

Politikere fra Surinam
Birmingham & District League 1891-92

Birmingham & District League 1891–92 var den tredje sæson af den engelske fodboldliga Birmingham & District League. Ligaen havde deltagelse af ni hold, der skulle spille en dobbeltturnering alle-mod-alle. For tredje sæson i træk lykkedes det ikke ligaen at kåre en mester, fordi en del af kampene ikke blev spillet.

Efter den forrige sæson havde fire hold forladt ligaen. I stedet blev tre nye hold optaget, heriblandt Great Bridge Unity FC, der vendte tilbage til ligaen efter blot én sæsons pause.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1891
Fodbold i 1892
DBU's Landspokalturnering for herrer 2006-07

DBUs Landspokalturnering for herrer 2006-07 var den 53. udgave af DBUs Landspokalturnering. 

Turneringen blev vundet af Odense Boldklub, som i finalen kristihimmelfartsdag, d. 17. maj 2007 Parken vandt med 2-1 over FCK.

Finalen

Referencer 

 Pokalturneringen 2006/2007 Superstats.dk, hentet 15. august 2012.

2006-07
Fodboldsæson 2006-07
Birmingham & District League 1892-93

Birmingham & District League 1892–93 var den fjerde sæson af den engelske fodboldliga Birmingham & District League. Ligaen havde deltagelse af 10 hold, der spillede en dobbeltturnering alle-mod-alle. For første gang i ligaens historie lykkedes det at gennemføre alle kampene, og derfor kunne man efter sæsonen kåre Wolverhampton Wanderers Reserves som den første mester i Birmingham & District League.

Efter den forrige sæson havde fire hold forladt ligaen. I stedet blev fem nye hold optaget, herunder reserveholdene for områdets tre Football League-klubber.

Resultater

Kilder / eksterne henvisninger

Noter 

Sæsoner i West Midlands (Regional) League
Fodbold i 1892
Fodbold i 1893
Max Fleischer (botaniker)

Richard Paul Max Fleischer (født 4. juli 1861, død 3. april 1930) 
var en tysk maler og naturhistoriker fra Nedre Schlesien.

Max Fleischer studerede kunst i Breslau, senere i München og Paris. Hans interesse for geologi og palæontologi førte ham til Zurich og få år senere til Italien, hvor han i fem år studerede mosser og malede. I 1898 fik han af den hollandske regering til opgave at male billeder på Java (i Hollandsk Ostindien) i anledning af verdensudstillingen i Paris. Herfra foretog han mange rejser, især til Sumatra og Malayahalvøen, men også til Oceanien og Sydamerika. Efter sin hjemkomst i 1903 blev han udnævnt til professor i botanik på Berlins Universitet. Under sidste del af 1. verdenskrig rejste han i det Osmanniske Rige (Tyrkiet) og Makedonien, i 1925-1928 besøgte han de Kanariske Øer. Han døde i Menton på Den Franske Riviera i 1930.

Max Fleischer illustrerede flere værker om mosser og udviklede et nyt klassifikationssystem, der havde hovedvægten på sporehusets udformning. Systemet blev anvendt i  Adolf Englers Die Natürlichen Pflanzenfamilien (1924-1925). Det var også Max Fleischer, der første gang beskrev de hanlige dværgplanter hos visse mosser, f.eks. Alm. Hvidmos.

Kunstnerisk modtog han meget hæder for sine først impressionistiske og senere ekspressionistiske malerier.

M. Fleisch.  er standardforkortelsen (autornavnet) i forbindelse med et botanisk navn. Det er f.eks. autornavnet for Hylocomiaceae.

Værker 
 M. Fleischer, Die Musci der Flora von Buitenzorg (zugleich Laubmoosflora von Java). Bd. 1-3. E.J. Brill, Leiden, 1900-1902 (bd. 1).

Kilder 
 JSTOR Plant Science
 Harvard University Herbaria's Index of Botanists
 Dolezal, Helmut, „Fleischer, Max“, in: Neue Deutsche Biographie 5 (1961), S. 232

Botanikere med autornavne
Bryologer
Botanikere fra Tyskland
Personer fra Schlesien
Tyskere i 1800-tallet
Tyskere i 1900-tallet
Faglitterære forfattere fra Tyskland
Malere fra Tyskland
Ansatte ved Humboldt-Universität zu Berlin
Simon Busuttil

Simon Busuttil (født 20. marts 1969) er et tidligere maltesisk medlem af Europa-Parlamentet, valgt for Partit  Nazzjonalista (indgik i parlamentsgruppen Gruppen for Det Europæiske Folkeparti). Han blev første gang valgt i 2004 og genvalgt i 2009, men trådte ud før valgperiodens udløb 10. marts 2013, da han blev valgt til det maltesiske parlament. Han blev kort efter sit valg til parlamentet valgt til formand for Partit Nazzjonalista.

Medlemmer af Europa-Parlamentet fra Malta
David Casa

David Casa (født 16. november 1968) er siden 2009 maltesisk medlem af Europa-Parlamentet, valgt for Partit Nazzjonalista (indgår i parlamentsgruppen Gruppen for Det Europæiske Folkeparti). Han blev første gang valgt i 2009 og genvalgt i 2014.

Medlemmer af Europa-Parlamentet fra Malta
Joseph Cuschieri

Joseph Cuschieri (født 20. februar 1968) er en maltesisk politiker fra Partit Laburista (Arbejderpartiet) og nuværende maltesisk ambassadør i Grækenland. Cuschieri var medlem af det maltesiske parlament fra 1998 til 2008. Her afgav han frivilligt sin post til den nyvalgte leder af Arbejderpartiet, Joseph Muscat, der ikke sad i parlamentet på det tidspunkt. Efterfølgende blev Cuschieri i 2011 valgt som ekstra medlem af Europa-Parlamentet, hvor han indgår i parlamentsgruppen S&D. Malta fik ret til et ekstra medlem af parlamentet efter indgåelsen af Lissabontraktaten i 2009, men effektuerede først dette to år senere.

Noter 

Medlemmer af Europa-Parlamentet fra Malta
Louis Grech

Louis Grech (født 22. marts 1947) er en maltesisk politiker fra Partit Laburista (Arbejderpartiet), der er medlem af Europa-Parlamentet, hvor han indgår i parlamentsgruppen S&D. Han blev første gang valgt i 2004 og genvalgt i 2009, men trådte ud før valgperiodens udløb 10. marts 2013, da han blev valgt til det maltesiske parlament. Arbejderpartiet fik et fantastisk valg og opnåede absolut flertal. Som næstformand i partiet blev Grech udpeget til vicepremierminister i Joseph Muscats regering.

Medlemmer af Europa-Parlamentet fra Malta
Edward Scicluna

Edward Scicluna (født 12. oktober 1946) er en maltesisk politiker fra Partit Laburista (Arbejderpartiet), der er landets nuværende finansminister. Han blev i 2009 valgt til medlem af Europa-Parlamentet, hvor han indgik i parlamentsgruppen S&D. Han trådte ud 10. marts 2013 før valgperiodens udløb, da han blev valgt til det maltesiske parlament og udpeget til minister.

Medlemmer af Europa-Parlamentet fra Malta
Sølyst (Nørre Tranders Sogn)

Sølyst er et lille samfund i Nørre Tranders Sogn. Sølyst hørte til under det gamle Fleskum Herred. 

Der findes en lille landsbykirke i Sølyst, Rørdal Kirke. Samt cementfabrikken Aalborg Portland. Der er stadig Oliehavn i Sølyst og besøger man den del af Aalborg kan man se adskillige store tanke til benzin og dieselolie.

Lokaliteter i Aalborg Kommune
Ahmed Hegazy

Ahmed Hegazy () (født 25. januar 1991) er en egyptisk fodboldspiller som spiller for Premier League-holdet West Bromwich. Han spillede tidligere for Egyptens U/20-landshold, U/23-holdet og fik sin debut på førsteholdet den 3. september 2011.
Hegazy er central forsvarsspiller.

Klub 
Hans professionelle karriere begyndte den 24. november 2009, hvor han debuterede for den egyptiske klub, Ismaily. Den 22. november 2011 meddelte klubben, at han var blevet solgt til italienske Fiorentina for 1.5 million euro. Det egyptiske hold vil modtage 15% af hans indtjening. Han spillede med nummer 3.

Kilder

Eksterne henvisninger 
 

Fodboldspillere fra Egypten
Deltagere ved verdensmesterskabet i fodbold 2018
Fodboldspillere fra ACF Fiorentina
Olympiske fodboldspillere fra Egypten
Fodboldspillere ved sommer-OL 2012
Deltagere for Egypten ved sommer-OL 2012
Ali Fathy

Ali Fathy (født 2. januar 1992) er en egyptisk professionel fodboldspiller. Han spiller for . Han deltog under Sommer-OL 2012.

Kilder

Eksterne henvisninger 
 

Fodboldspillere fra Egypten
Olympiske fodboldspillere fra Egypten
Fodboldspillere ved sommer-OL 2012
Deltagere for Egypten ved sommer-OL 2012
Shropshire & District League 1890-91

Shropshire & District League 1890–91 var den første sæson af den regionale engelske fodboldliga Shropshire & District League. Ligaen havde deltagelse af otte hold, der spillede en dobbeltturnering alle-mod-alle. Turneringen blev vundet af Ironbridge FC, som dermed vandt ligaen for første gang.

Resultater

Kilder / eksterne henvisninger 
 Non-League Matters - Shropshire & District League 1890-1900  
 Football Club History Database

Noter 

Sæsoner i Shropshire & District League
Fodbold i 1890
Fodbold i 1891
Vorgod Å

Vorgod Å  er en   godt 20 km lang å der starter ved sydenden af Vildbjerg ved sammenløbet af flere bække. Den snor sig mod syd, forbi byen Vorgod, og  løber  ud i Skjern Å  6-7 km vest for Sønder Felding; den er blandt de største tilløb til Skjern Å. 

De nederste 6-7 km er en del af Natura 2000-område nr.68 Skjern Å, bl.a. pga. forekomster  af laks, havlampret, flodlampret, bæklampret og
grøn kølleguldsmed .

Eksterne kilder og henvisninger

Vandløb i Danmark
Vandløb i Herning Kommune
Mokhtar Amalou

Mokhtar Amalou (, født 14. august 1971 i Algier) er en algerisk FIFA-dommer. Gift og har 2 børn, arbejder ved siden af som kommunikationschef i Algier. Han, har dømt siden 1992 og blev professionel (FIFA-dommer) 15 år senere.

Amalou blev valgt som dommer under kvalifikationen til U/17 Afrikamesterskabet i fodbold 2011, CAF Confederation Cup 2010 og CAF Champions League 2010. 
Han dømte også under finalen ved LG Cup 2011 i Marrakech.

Han skal dømme under CAF Championship 2012, og blev senere udvalgt til at dømme i finalen ved Algerian Cup 2011-12.

Kilder 

Fodbolddommere fra Algeriet
Abdelkader Aouissi

Abdelkader Aouissi (født 1930) var en algerisk FIFA-dommer. Han var FIFA-dommer fra 1966 til 1976. Han blev født i Algier.

Karriere 
 Algerian Cup 1962-1963 (som linjedommer i finalen)
 Sommer-OL 1972 (2 kampe)
 African Cup of Nations 1972 (2 kampe og finalen)

Kampe med danske hold 
 Den 3. september 1972: Fodbold under Sommer-OL 1972: Danmark – Polen 1-1.
 Den 17. november 1976: Kvalifikation til VM 1978: Danmark – Portugal 0-1.

Kilder 

Fodbolddommere fra Algeriet
Abdelaziz Chekaïmi

Abdelaziz Chekaïmi var en algerisk FIFA-dommer. Han blev født i Blida, og var aktiv fra 1963 til 1968.

Karriere 
 African Cup of Nations 1965 (finalen)

Kilder 

Fodbolddommere fra Algeriet
Personer i 1900-tallet
Særkrone

Særkrone (Amorpha) er en slægt med under 10 arter, der er udbredt i Nordamerika, dvs. fra det sydlige Canada via USA til det nordlige Mexico. Det er løvfældende buske, halvbuske eller mere sjældent: flerårige urter med spredtstillede, uligefinnede blade. Blomsterne er små og sidder samlet i endestillede stande. De enkelte blomster er stærkt uregelmæssige, idet de kun har ét kronblad (deraf det græske navn Amorpha, der betyder misdannet). Frugterne er bælge med kun ét frø i hver.

 Almindelig Særkrone (Amorpha fruticosa)

 Amorpha californica
 Amorpha canescens
 Amorpha glabra
 Amorpha herbacea
 Amorpha nana
 Amorpha ouachitensis

Ærteblomst-familien
Margaret Brown

Margaret "Molly" Brown (født 18. juli 1867, død 26. oktober 1932) var en amerikansk aktivist, filantrop og overlevende ved RMS Titanics forlis i 1912, hvorefter hun blev kendt som "den usynkelige Molly Brown", fordi hun havde fået besætningen på redningsbåd nr. 6 til at sejle tilbage til stedet, hvor Titanic få øjeblikke før sank, og samle overlevende op af vandet; det er er dog uvist, om nogen blev reddet op af vandet. En Broadway-musical ved navn "Den usynkelige Molly Brown" fra 1960 handlede om hendes liv.

Hun havde med James Joseph "J.J." Brown (1854–1922) to børn: Lawrence Palmer Brown (1887–1949) og Catherine Ellen Brown (1889–1969)

Datter af John Tobin (1820–1899) og Johanna Collins (1825–1905).

Eksterne henvisninger 

 Margaret Brown (Molly Brown) på Encyclopedia Titanica

Overlevende fra Titanic-forliset
Aktivister fra USA
Filantroper fra USA
Almindelig særkrone

 
Almindelig særkrone (Amorpha fruticosa) er en løvfældende busk med små, violette blomster i tætte klaser. Busken bliver dyrket af og til som prydplante i parker og større haver. Veddet er skørt, og grenene brækker let.

Beskrivelse 
Almindelig særkrone er en løvfældende buske med en opret til overhængende vækst. Barken er først lysegrøn og dækket af fine hår. Senere bliver den brunlig og i tiltagende grad mørkegrå med stive, børsteagtige hår. Knopperne er spredt stillede, knudeformede og små. 

Bladene er uligefinnede med 9-25 ovale, helrandede småblade. Begge bladsider er lyst grågrønne. Blomstringen foregår i juli-september, hvor man finder blomsterne i tætte, endestillede klaser. De enkelte blomster er ganske små og uregelmæssige med kun ét violet kronblad. Frugterne er små bælge med et frø i hver.

Rodsystemet består af en dybtgående pælerod og et vidt udbredt sæt af siderødder. 

Højde x bredde og årlig tilvækst: 2,50 x 2,50 m (30 x 30 cm/år).

Hjemsted 
Almindelig særkrone er udbredt fra det sydlige Canada over det meste af USA til det nordlige Mexico. Den foretrøkker lysåbne eller kun let skyggede voksesteder på næringsfattig og veldrænet, ofte tør jordbund. Derfor findes den i plantesamfund i lyse løvskove, langs skovbryn, på prærier og i tørre buskadser. 

På sanddæmninger og strande oven over normalt højvandsmærke langs Chesapeake Bays kystlinje (Maryland, USA) findes kratagtige, forholdsvis åbne bevoksninger, hvor alm. særkrone er dominerende. Her vokser den sammen med bl.a. kongebregne, Hibiscus moscheutos, kærmangeløv, Polygonum sagittatum (en art af pileurt), risgræs, rødask, rødløn, smalbladet dunhammer, sumprose og virginsk vinterbær

Note 

Buske
Haveplanter
Karl Christensen (borgmester)

Karl Christensen (født 14. september 1941 i Hadsund) er en dansk politiker, der i perioden 1995-2006 var borgmester i Hadsund Kommune, valgt for Socialdemokratiet. Han efterfulgte Jens-Erik Bech fra samme parti, der døde i embedet.

Han er privatkunderådgiver og blev første gang valgt til byrådet i 1986.

Kilder 
 Danske Kommuner – Borgmesterfakta

Borgmestre i Hadsund
Borgmestre fra Socialdemokraterne
Danskere i 1900-tallet
Danskere i 2000-tallet
Sine Christiansen

Sine Toft Christiansen (født 31. januar 1985 i Hadsund) er en dansk roer. Hun har været aktiv i mange år i gennem Hadsund Roklub

Mesterskaber 
 Junior-VM i Trakai 2002 – dobbeltfirer: 18. plads
 Junior-VM i Athen 2003 – dobbeltfirer: 18. plads
 U/23-VM i Amsterdam 2005 – letvægtsculler: 7. plads
 VM i Eton 2006 – letvægtsdobbeltfirer: 2. plads
 U/23-VM i Glasgow 2007 – dobbeltletvægtsculler: 2. plads
 EM i Poznan 2007 – letvægtsdobbeltsculler: 5. plads
 VM i Linz 2008 – Letvægtsinglesculler: 12. plads

Kilder 
 Liste over medaljetagere ved verdensmesterskaber udgivet af Dansk Forening for Rosport

Personer fra Hadsund
Roere fra Danmark
Vild med dans (sæson 8)

Den ottende sæson af Vild med dans begyndte at blive sendt den fra 9. september 2011 og  til den 25. november 2011, hvor finalen fandt sted.

Claus Elming og Christiane Schaumburg-Müller var for anden gang værter. 
Anne Laxholm, Jens Werner og Britt Bendixen vendte tilbage til dommerpanelet for ottende gang i træk. Allan Tornsberg blev erstattet af balletmester Nikolaj Hübbe, som dommer. 

Modsat de tidligere sæsoner var der denne gang tolv par og ikke kun ti. De tolv par blev offentliggjort fredag den 12. august 2011.

Par

Resultater 

 indikerer parret, der fik førstepladsen
 indikerer parret, der fik andenpladsen
 indikerer parret, der var i bunden men gik videre
 indikerer parret, der blev stemt ud
Grønne tal indikerer de højeste point for hver uge
Røde tal indikerer de laveste point for hver uge

Gennemsnit

Danse og sange

Uge 1: Premiere 

 I den første uge dansede kun seks af parrene om point fra dommere og seere. Parret, der fik lavest point, skulle i omdans ugen efter.

Uge 2 

 I den anden uge skulle de seks par, der ikke fik point i den første uge, danse. Parret, der fik lavest point, skulle i omdans mod parret med de laveste point fra ugen før.

Omdans for uge 1 og 2

Uge 3

Uge 4 

 I den fjerde uge skulle de ti resterende par danse enten rock and roll eller mambo. Det er første gang, at de to danse har været en del af programmet. Endvidere måtte Pia Allerslev danse med René Christensen, da hendes professionelle partner, Michael Olesen, blev indlagt med et voldsomt maveonde.

Uge 5 

 I den femte uge måtte Pia Allerslev fortsat danse med René Christensen, da hendes professionelle partner, Michael Olesen, endnu ikke havde kommet sig oven på forrige uges maveonde.

Uge 6

Uge 7

Uge 8 

 I den ottende uge dansede parrene én af deres individuelle danse. Derudover deltog de alle for første gang i programmets historie i et swing-maraton.

Uge 9 

 I den niende uge dansede parrene én af deres individuelle danse. Derudover var de alle på gulvet til en fælles wienervals.

Uge 10: Kvartfinale 

 I den tiende uge skulle parrene danse en individuel dans. De delte sig derefter i to hold med to par i hver, der hver især skulle danse en pasodoble.

Uge 11: Semifinale

Uge 12: Finale 

 I den tolvte uge dansede parrene den standarddans, som de havde klaret sig dårligst i, en cha-cha-cha med og mod hinanden og en freestyle frit sat sammen af parrene selv.

Referencer 

08
Fletning

Fletninger er en frisure hvor håret flettes sammen, fx har Pippi Langstrømpe fletninger. Fletninger dannes ved at man deler håret i tre lige store dele og krydser dem over hinanden så der dannes en fletning. Man kan også eksperimentere med diverse fletninger fx franske fletninger, der ligger oven på hovedet.

Frisurer
Vævning
Glargårde

Glargårde er navnet på en række huse og gårde langs Ålborgvej og Visborgvej nord for Hadsund i Visborg Sogn, Hindsted Herred, 1970-2007 Nordjyllands Amt, fra 2007 Region Nordjylland. Bebyggelsen ligger 1 km nord for Hadsund og 2 km fra Visborg (by). Glargårde ligger ud til den gamle Aalborg-Hobro landevej.

Glargårde var Danmarks første glasværk. Det var således Enevold Seefeld fra herregården Visborggård, der i cirka 1550 begyndte en produktion af vinduesglas, drikkeglas og de fineste bemalede glasmosaikker på glasværket. Glasværket var endda en vigtig inspirationskilde for kong Frederik, da han anlagde sine egne glasværker. Der er i nyere tid fortaget udgravninger ved Glargårde hvor der blev fundet glas, som i dag er udstillet på Hadsund Egnssamling.

Litteratur og henvisninger 
 Glas historie i Glargårde
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Kilder 

Hadsund
Lokaliteter i Mariagerfjord Kommune
Freddy vs. Jason

Freddy vs. Jason er en gyserfilm fra 2003 af Ronny Yu, der er en crossover mellem Fredag den 13.- og A Nightmare On Elm Street-serierne, med de fiktive roller Jason Voorhees og Freddy Krueger.

Medvirkende 
 Robert Englund som Freddy Krueger
 Ken Kirzinger som Jason Voorhees
 Monica Keena som Lori Campbell
 Jason Ritter som Will Rollins
 Kelly Rowland som Kiandra "Kia" Waterson
 Chris Marquette som Charlton "Charlie" Linderman
 Brendan Fletcher som Marcus "Mark" Davis
 Lochlyn Munro som Deputy Prescott "Scott" Stubbs
 Katharine Isabelle som Gibriella "Gibb" Smith
 Kyle Labine som Williard "Bill" Freeburg
 Tom Butler som Dr. Campbell
 Zack Ward som Robert "Bobby" Davis
 Garry Chalk som Sheriff Williams
 Jesse Hutch som Trevor "Trey"
 David Kopp as Blakeford "Blake"
 Odessa Munroe som Heather
 Chris Gauthier som Shack
 Paula Shaw som Pamela Voorhees
 Sharon Peters som Mrs. Campbell

Soundtrack 

 "How Can I Live"† - Ill Niño (3:18)
 "When Darkness Falls"† - Killswitch Engage (4:02)
 "Beginning of the End"† - Spineshank (3:32)
 "Sun Doesn't Rise"† - Mushroomhead (3:13)
 "Condemned Until Rebirth"† - Hatebreed (2:07)
 "Snap" - Slipknot  (2:42)
 "Army of Me"† - Chimaira (4:21) 
 "The After Dinner Payback"† - From Autumn To Ashes (2:50) 
 "Leech"† - Sevendust (4:30)
 "Bombshell" - Powerman 5000 (3:14) 
 "Welcome to the Strange"† - Murderdolls (4:19)
 "Out of My Way"† - Seether (3:51) 
 "Inside the Cynic"† - Stone Sour (3:23)  
 "Swinging the Dead"† - DevilDriver (3:38)  
 "The Waste" - Sepultura with Mike Patton (3:39)
 "Middle of Nowhere" - The Blank Theory (4:05) 
 "Ether" - Nothingface (3:43) 
 "Trigger" - In Flames (4:56)
 "11th Hour" - Lamb of God (3:44)
 "(We Were) Electrocute" - Type O Negative (6:49)

Referencer

Eksterne henvisninger 

 
 

Gyserfilm fra USA
Fredag den 13. film
A Nightmare On Elm Street
Amerikanske film fra 2003
Mike Stern

Mike Stern (født Mike Sedgwick; 10. januar, 1953) er en amerikansk jazzguitarist. Han spillede i nogle år sammen med Blood, Sweat & Tears og fik sit gennembrud i sit samarbejde med Miles Davis i årene 1981 til 1983 og igen i 1985. Han har derudover skabt sig en betydelig solokarriere.

Diskografi som leder 

 Neesh (1983)
 Upside Downside (1986)
 Time in Place (1988)
 Jigsaw (1989)
 Odds or Evens (1991)
 Standards and Other Songs (1992)
 Is What It Is (1994)
 Between the Lines (1996)
 Give and Take (1997)
 Play (1999)
 Voices (2001)
 These Times (2004)
 Who Let the Cats Out? (2006)
 Big Neighborhood (2009)
 All Over the Place (2012)

Eksterne henvisninger 

Mike Sterns hjemmeside

Jazzguitarister fra USA
Jazzkomponister fra USA

Personer fra Boston
Kevin S. Bright

Kevin S. Bright (født 15. november 1954, New York ) er en amerikansk executive producer og instruktør, hvis arbejde omfatter tv-serierne Dream On, Venner og Joey.

Bright startede sin professionelle karriere under oplæring af sin far, Jackie Bright. Kevin Bright er født ind i en jødisk-amerikansk familie. 
Bright gik på East Side Hebrew Institute på Lower East Side på Manhattan.

Kilder

Eksterne henvisninger 
 

Tv-producere fra USA
Jøder fra USA
Tv-instruktører fra USA
Reynès

Reynès (catalansk: Reiners) er en by og kommune i departementet Pyrénées-Orientales i Sydfrankrig.

Geografi 
Reynès ligger 36 km sydvest for Perpignan. Nærmeste byer er mod nord Céret (6 km) og mod vest Amélie-les-Bains (8 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Omar Gaber

Omar Gaber (; født 30. januar 1992) er en egyptisk fodboldspiller som spiller hos den Egyptiske Premier League-klub Zamalek som midbanespiller.

Han repræsenterede Egypten ved U/20-VM 2012 i Colombia. For A-landsholdet blev han udtaget til VM 2018 i Rusland.

Kilder

Eksterne henvisninger 

 

Fodboldspillere fra Egypten
Deltagere ved verdensmesterskabet i fodbold 2018
Olympiske fodboldspillere fra Egypten
Fodboldspillere ved sommer-OL 2012
Deltagere for Egypten ved sommer-OL 2012
Oms (Pyrénées-Orientales)

Oms er en by og kommune i departementet Pyrénées-Orientales i Sydfrankrig.

Geografi 
Oms ligger 32 km sydvest for Perpignan. Nærmeste byer er mod sydvest Taillet (4 km), mod nordvest Calmeilles (4 km) og mod øst Llauro (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Les Cluses

Les Cluses er en by og kommune i departementet Pyrénées-Orientales i Sydfrankrig.

Geografi 

Les Cluses ligger tæt på den spanske grænse 30 km syd for Perpignan. Nærmeste byer er mod vest Maureillas-las-Illas (4 km) og mod syd Le Perthus (5 km).

Demografi

Udvikling i folketal

Kilder

Eksterne henvisninger 
 Pyrénées Catalanes

Byer i Pyrénées-Orientales